Un nou azil al groazei, descoperit în Argeș. Un bărbat a murit după ce ar fi fost dus la spital cu răni pline de viermi
La mai bine de un an de la scandalul uriaș din Ilfov, încă un azil al groazei a fost descoperit, de această dată, în Argeș. Un bărbat internat acolo ar fi fost lăsat să zacă fără îngrijire medicală săptămâni la rând. Doctorii spun că atunci când a ajuns la spital pacientul de 56 de ani era în stare foarte gravă, cu o infecție puternică și mai multe răni pe corp.